कोंच (जालौन)। पंचानन चौराहे से महज दो सौ कदम दूर एक संपर्क मार्ग के किनारे शुक्रवार की सुबह लगभग पैंतीस वर्षीय युवक की लाश बिल्कुल नग्नावस्था में मिलने से सनसनी फैल गई। युवक की शारीरिक संरचना बताती है कि वह मुस्लिम बिरादरी से ताल्लुक रखने वाला हो सकता है। युवक की हत्या गोली मार कर की गई है, एक गोली कनपटी और दूसरी गोली उसकी छाती में मारी गई है। समझा जा रहा है कि युवक की हत्या कहीं और की गई है लेकिन लाश को कोंच कोतवाली क्षेत्र में ठिकाने लगाया गया है।